Държавен вестник, бр. 66, 2009 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  66
Чл. 115. (1) Когато с присъдата е постано­
вена конфискация на определени вещи или 
отнемане на вещи в полза на държавата, съдът 
изпраща препис от присъдата на Агенцията за 
държавни вземания.
(2) Когато с присъдата е наложена глоба или 
са присъдени в полза на държавата обезщете­
ния, съдебни разноски и такси, съдът служебно 
издава изпълнителен лист и го изпраща на 
Агенцията за държавни вземания.
Чл. 116. Когато изпълнението на присъдата 
е отложено на основание чл. 66 от Наказател­
ния кодекс и съдът е възложил полагането на 
възпитателни грижи, препис от присъдата се 
изпраща на ръководството по месторабота или 
на лицето, натоварено с възпитателни грижи. За 
непълнолетни препис от присъдата се изпраща 
на съответната местна комисия за борба срещу 
противообществените прояви на малолетните 
и непълнолетните.
Чл. 117. (1) Когато непълнолетен е настанен 
във възпитателно училище-интернат по реда на 
НК, препис от присъдата или определението с 
мотивите се изпращат на прокурора.
(2) Когато съдът е отложил изпълнението 
на наказанието по отношение на непълнолетен, 
препис от присъдата с мотивите се изпращат 
на местната комисия за борба срещу про­
тивообществените прояви на малолетните и 
непълнолетните.
Чл. 118. На прокурора се изпращат и преписи 
от определенията по НПК за одобряване на 
споразумения за прекратяване на наказателното 
производство, за прилагане на принудителни 
медицински мерки и за определяне на общо 
наказание, а решенията по чл.  78а от Нака­
зателния кодекс се изпращат и на бюрото за 
съдимост.
Чл. 119. Препис от решението за настаняване 
на лечение по Закона за здравето се изпраща 
за изпълнение на ръководителя на съответното 
здравно заведение.
Чл. 120. Всички действия по привеждане в 
изпълнение на присъдите се отразяват в кни­
гата за изпълнение на присъдите от служба 
„Съдебно деловодство“. Книгата се проверява 
ежемесечно от административния ръководител 
на съда или от определено от него лице и от 
съдебния администратор.
Чл. 121. Едновременно с изпращане на при­
съдата за изпълнение се съставя и бюлетин за 
съдимост съгласно наредбата за функциите и 
организацията на дейността на бюрата за съди­
мост и статистическа карта, която се изпраща 
в Националния статистически институт.
Чл. 122. Служба „Съдебно деловодство“ в 
едномесечен срок от влизане в сила на присъ­
дите за престъпления, свързани с наркотични 
вещества, с които е постановено отнемане в 
полза на държавата на наркотичните вещества, 
изпраща препис от тях и на Агенция „Митници“.
Чл. 123. При служебно издаване на изпъл­
нителен лист срещу лице, в полза на което 
има към делото гаранция или лична сума, се 
извършва прихващане с разпореждане и се 
издава изпълнителен лист само за разликата 
между дължимата и наличната сума. Прихва­
натата сума се внася в бюджета на съдебната 
власт. Когато присъдената сума е по-малка от 
гаранцията, разликата се освобождава с отбеляз­
ване върху гърба на банковото удостоверение.
Чл. 124. (1) При изпращане на препис от 
присъдата за изпълнение, издаване на изпъл­
нителен лист, бюлетин за съдимост, карта за 
обвиняемо лице и при извършване на други 
действия въз основа на съдебния акт се прави 
съответна датирана бележка за това върху са­
мия акт, която се приподписва от служителя, 
извършил тези действия.
(2) Когато документите по ал. 1 се предават 
в същото населено място, това може да се из­
върши срещу подпис върху самия съдебен акт, 
като се написват трите имена и длъжността на 
лицето, което ги е получило.
(3) Ако при изпълнението на съдебния акт 
е нужно да се направят много вписвания върху 
него, те може да се нанесат върху отделен лист 
(справка), който се подрежда непосредствено 
след съдебния акт и се номерира.
Чл.  125. За присъдените държавни такси, 
процесуални глоби и съдебни разноски по 
дела се издава изпълнителен лист в полза на 
държавния бюджет по сметка на съда. Изпъл­
нителният лист се изпраща на Агенцията за 
държавни вземания, като съдът изисква да бъде 
уведомен за образуваното изпълнително дело. 
Чл. 126. За присъдените в полза на държавата 
суми се издава служебно изпълнителен лист, 
който се изпраща на Агенцията за държавни 
вземания. Изпълнителните листове за парични 
вземания срещу държавни учреждения се пред­
явяват на финансовия орган на съответното 
учреждение.
Чл. 127. Изпълнителните листове в полза на 
страните по делата се издават по тяхна молба 
след разпореждане на съдията.
Чл. 128. Всички изпълнителни листове се 
издават най-късно в седемдневен срок от вли­
зане на съдебния акт в сила или от постъпване 
на молбата на страните.
Чл. 129. По влезли в сила решения относно 
изменение на гражданското състояние – развод, 
унищожаване на брака, допускане и прекратя­
ване на осиновяване, установяване на произ­
ход, поставяне под запрещение, лишаване от 
родителски права, се изпращат съобщения до 
служба „Гражданска регистрация и администра­
тивно обслужване“ на областно равнище, а в 
случаите на влязло в сила решение, с което е 
допусната промяна на име – и на съответното 
бюро за съдимост.